CELEX: 22014D0187
Language: sk
Date: 2014-09-25 00:00:00
Title: Rozhodnutie Spoločného výboru EHP č. 187/2014 z 25. septembra 2014, ktorým sa mení príloha IV (Energetika) k Dohode o EHP [2015/1255]

30.7.2015   
            
            
               SK
            
            
               Úradný vestník Európskej únie
            
            
               L 202/38
            
         ROZHODNUTIE SPOLOČNÉHO VÝBORU EHP
   č. 187/2014
   z 25. septembra 2014,
   ktorým sa mení príloha IV (Energetika) k Dohode o EHP [2015/1255]
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
   keďže:
   
               (1)
            
            
               Nariadenie Európskeho parlamentu a Rady (EÚ) č. 174/2013 z 5. februára 2013, ktorým sa mení a dopĺňa nariadenie (ES) č. 106/2008 o programe Spoločenstva na označovanie energetickej účinnosti kancelárskych zariadení (1), sa má začleniť do Dohody o EHP.
            
         
               (2)
            
            
               Príloha IV k Dohode o EHP by sa preto mala zodpovedajúcim spôsobom zmeniť,
            
         PRIJAL TOTO ROZHODNUTIE:
   Článok 1
   Text bodu 30 [nariadenie Európskeho parlamentu a Rady (ES) č. 106/2008] prílohy IV k Dohode o EHP sa nahrádza takto:
   „32008 R 0106: nariadenie Európskeho parlamentu a Rady (ES) č. 106/2008 z 15. januára 2008 o programe Únie na označovanie energetickej účinnosti kancelárskych zariadení (Ú. v. EÚ L 39, 13.2.2008, s. 1), zmenené týmto právnym predpisom:
   
               —
            
            
               
                  32013 R 0174: nariadenie Európskeho parlamentu a Rady (EÚ) č. 174/2013 z 5. februára 2013 (Ú. v. EÚ L 63, 6.3.2013, s. 1).
            
         Ustanovenia nariadenia sa na účely tejto dohody vykladajú s týmito úpravami:
   
               a)
            
            
               Všetky odkazy na Dohodu medzi vládou Spojených štátov amerických a Európskou Úniou o koordinácii programov označovania energetickej účinnosti kancelárskych zariadení treba chápať ako odkazy na listovú výmenu medzi Agentúrou Spojených štátov na ochranu životného prostredia (US EPA) a Ministerstvom pre ropu a energiu v Nórsku, Ministerstvom priemyslu a inovácií na Islande a Úradom pre hospodárske záležitosti v Lichtenštajnsku, okrem článku 11, kde zostáva odkaz na vyššie uvedenú dohodu.
            
         
               b)
            
            
               V článku 4 ods. 5 sa pod textom ‚Úniou a tretími krajinami‘ rozumie ‚Úniou alebo štátmi EZVO na jednej strane a tretími krajinami na strane druhej‘. Pod textom ‚Komisia alebo členské štáty môžu testovať‘ sa rozumie ‚Komisia, členské štáty alebo štáty EZVO v rámci ich príslušných právomocí môžu testovať‘.
            
         
               c)
            
            
               V článku 12 ods. 3 v prvej vete sa pod textom ‚Komisia zaistí‘ rozumie ‚Štáty EZVO a Komisia v rámci ich príslušných právomocí zaistia‘.
            
         
               d)
            
            
               Článok 13 sa neuplatňuje.“
            
         Článok 2
   Znenie nariadenia (EÚ) č. 174/2013 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 26. septembra 2014 pod podmienkou, že boli doručené všetky oznámenia podľa článku 103 ods. 1 Dohody o EHP (2).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 25. septembra 2014
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 63, 6.3.2013, s. 1.
   
      (2)  Ústavné požiadavky neboli oznámené.